சமாதானப் பேச்சுக்கள் நடந்த காலம் அது. இப்போது இவர் சிறு தொழில் முதலாளி. தாய்லாந்தில் நடந்த பேச்சைத் தொடர்ந்து இந்தப் பேச்சுக்கு அரச தரப்பில் தலைமை தாங்கிய அமைச்சர் பீரிஸூம், புலிகளின் குழுவை வழிநடத்திய தேசத்தின் குரல் அன்ரன் பாலசிங்கமும் கூட்டாகச் செய்தியாளர் மாநாடொன்றை நடத்தினர். அதில் அன்ரன் பாலசிங்கத்திடம் ஒரு கேள்வி கேட்கப்பட்டது. 'பேச்சுவார்த்தைகள் சுமுமாக நடந்து நல்ல நிலை ஏற்பட்டால் புலிகள் தம்மிடமுள்ள ஆயுதங்களை அரசிடம் கையளிப்பார்களா?' இதற்கு பாலசிங்கம் இவ்வாறு பதிலளித்தார். 'ஆயுதக் கையளிப்பு என்ற பேச்சுக்கே இடமில்லை. இந்த ஆயுதங்கள் தமிழ் மக்களுக்குச் சொந்தமானவை. அவர்களின் பாதுகாப்புக்குப் பிரச்சினை என்றால் புலிகள் அதைக் கொண்டுபோய்ப் பயன்படுத்துவார்கள். இந்த வகையில் புலிகள் வெறும் பாவனையாளர்களே! ஆயுதங்களின் உரிமையாளர் தமிழ் மக்களே!'